Държавен вестник, бр. 5, 2016 г., стр. 63

БРОЙ  5	
Д Ъ Р Ж А В Е Н  В Е С Т Н И К 	
СТР.  63  
(4) Експлоатационните показатели на кон-
тролируемите параметри, свързани с „Устой-
чиво използване на природните ресурси“, се 
оценяват за всяка една сграда при нейното 
проектиране, строителство и по време на 
нормалната є експлоатация и поддържане.
(5) Дълготрайността на строежите се 
определя като функционална зависимост от 
физическото и/или моралното стареене на 
строителната конструкция, на инженерни-
те системи, инсталации и технологичното 
оборудване в резултат от поддържането на 
съответствието им с изискванията на действа-
щите нормативни актове и експлоатационните 
характеристики на строителните продукти. 
Методика за определяне и оценка на експло-
атационните показатели за дълготрайността 
на строежите е дадена в приложение № 2.
Ч А С Т  В Т О Р А
СГРАДИ ЗА ОБРАЗОВАНИЕ И НАУКА
Г л а в а  т р е т а
ОБЩИ ПОЛОЖЕНИЯ
Чл. 22. (1) Видовете сгради за образование 
и наука, включени в обхвата на тази наредба, 
са, както следва: 
1. детски ясли;
2. детски градини;
3. училища;
4. центрове за подкрепа за личностно раз-
витие по смисъла на чл. 49, ал. 1 от Закона за 
предучилищното и училищното образование 
(ЗПУО) и регионални центрове за подкрепа 
на процеса на приобщаващото образование 
по смисъла на чл. 50, ал. 3 ЗПУО;
5. общежития;
6. висши училища.
(2) Наредбата не се отнася за сгради и 
съоръжения за постоянните научни звена, 
за академичните специализирани звена, об-
щоакадемичните помощни звена и звената, 
извършващи стопанска дейност по Закона за 
Българската академия на науките.
Чл. 23. (1) Видът и капацитетът на сгра-
дите за образование и наука се определят в 
съответствие с изискванията на заданието 
за проектиране и специализираното законо-
дателство.
(2) Сградите по ал. 1 се проектират така, 
че да има възможност за адаптиране към 
бъдещите промени по отношение на броя на 
децата, учениците или студентите, развитието 
на учебната програма и различните начини 
на учене и преподаване.
(3) В заданието за проектиране се опреде-
лят най-малко:
1. видът на сградата за образование и наука 
съгласно номенклатурата на видовете стро-
ежи, определена в Наредба № 1 от 2003 г. за 
номенклатурата на видовете строежи;
2. броят на очакваните деца, ученици или 
студенти съгласно съответната актуална об-
щинска програма за детските градини и ясли 
и перспективната програма на Министерството 
на образованието и науката (МОН) за средни 
и висши училища, съобразени с демографската 
даденост, за конкретната община или област 
и информация за актуалната необходимост 
от професионално подготвени кадри в съот-
ветната област, регион и/или производствени 
отрасли;
3. броят на структурните единици (паралел-
ки, групи и др.) и броят на децата, учениците 
или студентите в една структурна единица;
4. учебният план – съгласно нормативните 
държавни образователни стандарти (ДОС);
5. необходимите учебни зони;
6. необходимите зони за извънкласни 
дейности, спорт, хранене, здравеопазване, 
администрация и др.;
7. специфичните изисквания към оборудва-
нето и обзавеждането на учебните помещения, 
в т.ч. класни стаи, зали за лекции, специализи-
рани кабинети, лаборатории, изследователски 
сектори, учебно-производствени работилници 
и площите за извънкласни дейности, в съот-
ветствие със спецификата на учебния материал 
и заниманията;
8. специфичните изисквания при осигурява-
не на достъпна среда за хората с увреждания, 
включително към регионалните центрове за 
подкрепа на процеса на приобщаващото об-
разование по смисъла на чл. 50, ал. 3 ЗПУО, 
предвижданите в тях технически средства и 
оборудване и допълнителни помещения;
9. броят на смените (определянето му е 
приложимо само за училищата).
Чл. 24. (1) В сградите за образование и на-
ука се осигурява достъпна архитектурна среда 
в съответствие с изискванията на наредбата 
по чл. 169, ал. 2 ЗУТ.
(2) В сградите на детските градини и 
ясли, училищата, центровете за подкрепа за 
личностно развитие и регионалните центрове 
за подкрепа на процеса на приобщаващото 
образование се създават необходимите условия 
в съответствие със специфичните изисквания 
на компетентните органи за интегрирано 
обучение на деца и ученици със специални 
образователни потребности (СОП) и/или с 
хронични заболявания.
Чл. 25. (1) Със заданието за проектиране 
на специални училища за обучение и подкре-
па на ученици със сензорни увреждания по 
смисъла на чл. 44, ал. 1, т. 1 ЗПУО и реги-
оналните центрове за подкрепа на процеса 
на приобщаващото образование за деца и 
ученици със СОП се определят:
1. видовете специални образователни по-
требности в резултат на увреждания и/или 
затруднения при обучението, за които тряб-
ва да се създадат необходимите условия за